***Balanites aegyptiaca*** er en plante i leddbladfamilien (Zygophyllaceae). Slekta *Balanites* plasseres av og til i en egen familie, Balanitaceae.

Den er en rikt forgrenet, tornet busk eller tre og blir opptil 10 m høy. Krona er rund og tett, men det er likevel mulig å se gjennom den. Barken er grå med dype, langsgående furer. Bladene sitter spredt og er sammensatt av to kjøttfulle småblad, som er 2,5–6 cm lange. Blomsterstandene består av 2–15 blomster. Blomstene er tvekjønnede, femtallige, 8–14 mm i diameter, duftende og grønngule. Frukten er en avlang, 2,5–7 cm lang og 1,5–4 cm bred steinfrukt.

*Balanites aegyptiaca* er tilpasningsdyktig, men vokser best på dyp jord der det er tilgang på grunnvann. Den er lyskrevende og foretrekker åpen skog og savanne. Den forekommer i områder med en gjennomsnittlig årstemperatur på 20–30 °C og årsnedbør på 250–1200 mm. 

Den opprinnelige utbredelsen er usikker ettersom arten lenge er blitt dyrket og naturalisert, men den hører antagelig hjemme i de tørre delene av Afrika sør for Sahara sørover til Riftdalen i Malawi, og på Den arabiske halvøy. Den er innført til Latin-Amerika og India. I Palestina finnes den bare i Jordandalen, der den vokser i oaser sammen med daddelpalme, akasier, sodomaeple, *Salvadora persica*, *Ziziphus spina-christi* og andre varmekrevende planter.

Denne planten brukes til en rekke formål. I oldtidens Egypt begynte man å dyrke arten under det tredje dynastiet omtrent 2600 f.Kr. Fruktene spises både ferske og tørket. Bladverk og frukt brukes som dyrefõr. Trevirket er lett å bearbeide, men stokkene er for små til å brukes på sagbruk. Forskjellige deler av planten brukes til å behandle en rekke sykdommer og medisinske tilstander.

Kilder
------

* «*Balanites aegyptiaca*» (PDF). World Agroforestry Centre. Besøkt 3. mars 2016.
* D.L. Chothani og H.U. Vaghasiya (2011). «A review on *Balanites aegyptiaca* Del (desert date): phytochemical constituents, traditional uses, and pharmacological activity». *Pharmacogn. Rev*. 5 (9): 55–62. ISSN 0976-2787. PMC 3210005 Åpent tilgjengelig. doi:10.4103/0973-7847.79100.
* «*Balanites aegyptiaca*». Flora of Israel Online. Besøkt 3. mars 2016.
* «Oases with Sudanian trees». Flora of Israel Online. Besøkt 3. mars 2016.
* «*Balanites aegyptiaca*». Wild Flowers of Israel. Besøkt 3. mars 2016.
* J. Janick (2002). «Ancient Egyptian agriculture and the origins of horticulture» (PDF). *Acta Hort*. 582: 23–39. ISSN 0567-7572. doi:10.17660/ActaHortic.2002.582.1.

  

* Buskaktig vekstBuskaktig vekst
* Frukt på treetFrukt på treet
* Frukt og kvisterFrukt og kvister

Eksterne lenker
---------------

* (en) *Balanites aegyptiaca* i Encyclopedia of Life Rediger på Wikidata

* (en) *Balanites aegyptiaca* i Global Biodiversity Information Facility Rediger på Wikidata

* (en) *Balanites aegyptiaca* hos ITIS Rediger på Wikidata

* (en) *Balanites aegyptiaca* hos NCBI Rediger på Wikidata

* (en) *Balanites aegyptiaca* hos The International Plant Names Index Rediger på Wikidata

* (en) *Balanites aegyptiaca* hos Tropicos Rediger på Wikidata

* (en) *Kategori:Balanites aegyptiaca* – bilder, video eller lyd på Wikimedia Commons Rediger på Wikidata

* (en) *Balanites aegyptiaca* – galleri av bilder, video eller lyd på Wikimedia Commons Rediger på Wikidata

* *Balanites aegyptiaca* – detaljert informasjon på Wikispecies Rediger på Wikidata